stanford-oval/wikipedia huggingface dataset:
אולימפיה וולגוגרד

אולימפיה וולגוגרד (ברוסית: Оли́мпия Волгогра́д) הוא מועדון כדורגל רוסי מהעיר וולגוגרד, שנוסד בשנת 1989. בשנים 1998 ו-1999 השתתף המועדון באליפות רוסיה לקבוצות חובבניות. בתקופה שבין 2000 ל-2008 שיחקה בליגה המקצוענית, השלישית בחשיבותה במערך הליגות ברוסיה. המועדון ירד חזרה לליגה החובבנית בעונת 2009 ואומנם העפיל חזרה בעונת 2012, אך מאז 2014 שוב מתמודד במסגרות החובבניות.
היסטוריה

מועדון הכדורגל אולימפיה הוקם בסוף שנת 1989 על ידי ניקולאי ניקולאייביץ' שובלסקי. בתמיכתו המלאה החל בה את קריירת האימון שלו, לאוניד סלוצקי שאימן בה החל משנת 1993 ואימן את קבוצת הילדים שהורכב מילידי 1982. ההצלחה הגדולה הראשונה הגיעה לאולימפיה בשנת 1996, אז זכתה באליפות ליגת הכדורגל לילדים (DFL).
בשנת 1998, קבוצת הנוער השתתפה באליפות הארצית לקבוצות חובבניות וזכתה במקום הראשון במחוז הדרום בשנת 1999 וזכתה בגביע הרוסי לקבוצות חובבניות, בעקבות זאת אולימפיה העפילה לליגה השנייה בה התמודדה במשך 8 שנים.
בשנת 2000 העפילה עד לשלב 16 האחרונות בטורניר הגביע הרוסי בכדורגל.
ב-27 ביוני 2012 הקבוצה הודיעה כי החל מעונת 2012/13 תתמודד שוב בליגה השנייה.
מאמנים מפורסמים

רוסיה לאוניד סלוצקי
אצטדיון הקבוצה

אצטדיון אולימפיה משמש כמגרש הבית של הקבוצה והוא מכיל 3,200 מושבים וכולל גם חדרי הלבשה, משרדים ומלונית קטנה. משמש לעיתים את קבוצות רוטור וולגוגרד ואירח גם משחקים במסגרת מוקדמות יורו 2014 כאשר נבחרת רוסיה בכדורגל עד גיל 17 אירחה מספר משחקים בספטמבר 2013.
תארים

אלופת רוסיה בקרב קבוצות חובבניות, מחוז דרום: 1999
מחזיקת גביע רוסיה לקבוצות חובבניות: 1999
אלופת מחוז וולגוגרד: 2010
הערות שוליים

↑  Решение Совета Ассоциации «Профессиональная футбольная Лига» от 19 февраля 2009
↑  Биография Леонида Слуцкого
↑  Информация о Леониде Слуцком
↑  הישגים באתר klisf.info
אארנדיל

ערך זה עוסק בספן חצי-עלף מספריו של ג'.ר.ר טולקין. אם התכוונתם לכוכב הרחוק ביותר הידוע למדע, ראו .
אארנדיל (באנגלית: Eärendil, מלשון קווניה; בטנגוואר: ) (תעתיק IPA: [e.aˈrendil]) הוא דמות בדיונית, המופיעה בלגנדריום של הסופר ג'ון רונלד רעואל טולקין. אארנדיל היה ספן חצי עלף, שהפליג לולינור, על מנת להתחנן בפני הולאר בשליחות ילדי אילובטר, ואף נשא כוכב על פני הרקיע מסוף העידן הראשון ועד אחרית הימים. מעשיו נובאו בקרב העלפים מאות שנים קודם לכן.
אארנדיל היה אביהם של אלרוס, מלכה הראשון של נומנור, ושל אלרונד, לורד ריוונדל ודמות מפתח חשובה בעידן השני והשלישי.
אארנדיל היה הדמות הראשונה, המכוננת של ג'.ר.ר. במיתולוגיה שלו; שמו ותכליתו כדמות היו בהשראת קטע של סיניולף שטולקין מצא בשיר הכריסט. סיפורו של אארנדיל נפרש בסילמריליון, אך הוא מוזכר על ידי דמויות רבות ברחבי שר הטבעות.
היסטוריה

אארנדיל היה בנם חצי העלף של טואור והנסיכה יידריל, בת טורגון. הוא נולד בשנת 503 לעידן הראשון וגדל בגונדולין. בגיל שבע הוא והוריו נמלטו ממפלת גונדולין, והתגוררו אחר כך בארוורנין שבשערי הסיריון. הניצולים מגונדולין ודוריאת התערבבו בשערי הסיריון. בשנת 530 לעידן הראשון נשא אארנדיל לאשה את אלווינג, בתו של המלך דיור אלוכיל ונכדתם של ברן ולותיין. שנתיים לאחר מכן נולדו להם שני בנים: אלרוס, שלימים יהפוך למלכה הראשון של ארץ נומנור, ואלרונד, שלימים יהפך לאדון ריבנדל. לאחר מכן, החל אארנדיל את מסעו בחיפוש אחר הוריו, טואור ויידריל, שעזבו לפני כן, ושטו אל הים. בעזרתו של קירדן, חרש הספינות, ארנדיל בנה את ספינתו, לה קרא בשם וינגילוט.
בשלב זה, הסילמריל שברן לקח פעם ממורגות היה ברשותה של אלווינג. הידיעה על כך הגיעה לבניו של פאנור שעדיין חיו, והם תקפו את האנשים החיים בארוורנין והרגו את רובם. קירדן וגיל גלד שלחו ספינות לעזרתם, אבל איחרו את המועד. כדי להימנע מלכידה, אלווינג השליכה את עצמה עם הסילמריל לים והשאירה את בניה הצעירים מאחור, אך הולא אולמו ריחם על אלווינג והפך אותה לציפור.
לאחר ששמע על הטרגדיה של ארוורנין, אארנדיל חיפש אז את ולינור, והוא ואלווינג, שבינתיים הספיקה להתאחד עם בעלה, מצאו את דרכם לשם בסופו של דבר. לפיכך, הפך אארנדיל לראשון מבין בני התמותה שכף רגלו דרכה על אדמת ולינור. הוא התייצב אז לפני הולאר, וביקש מהם סיוע לבני האדם ולעלפים בארץ התיכונה, כדי להילחם נגד מורגות; והולאר שעו לתחינתו.
כיוון שאארנדיל ביצע שליחות זו בשמם של בני האדם והעלפים, ולא עבורו, אסר מנווה על מימוש עונש המוות שהיה ניתן לו עקב הצגת כף רגלו על אדמת הארץ הברוכה; בנוסף לכך, אארנדיל ואלווינג היו צאצאים מברית נישואין של עלפים ובני אדם, ולפיכך חצי בני אלמוות, לכן מנווה העניק להם ולבניהם את המתנה לבחור לאיזה גזע הם יצטרפו (מתנת בחירה שהועברה גם היא לילדיו, אלרונד ואלרוס, שנודעו אף הם כחצאי עלפים). אלווינג בחרה להיות אחת עם העלפים. תחילה, אארנדיל העדיף להישאר כאחד האדם בשל משפחתו; אולם, למען אשתו, הוא בחר להיות אחד מן העלפים.
הולאר, לאחר ששעו לתחינתו של אארנדיל, אספו צבא אדיר והתקדמו איתו לארץ התיכונה, לחמו במורגות ובצבאו, הפילו אותו והשליכו אותו אל מעבר לעולם במסגרת המאורע שלימים יקרא "מלחמת החרון": המלחמה האחרונה והגדולה בקרבות בלריאנד. אארנדיל השתתף בקרב ורכב על וינגילוט בשמיים לצד תורונדור, שר העיטים ומספר עיטים אחרים. מסופר כי מכת חרבו היא שהרגה את הדרקון הגדול אנקלגון והפילה אותו על תנגורודרים. אירוע זה, אשר יחד עם ההרס העצום שנגרם על ידי מלחמת החרון, הוביל לחורבן בלריאנד ושקיעתה בים. גורלו של אארנדיל היה לחצות לנצח את האוקיינוס הגדול עם הסילמריל שברן ולותיין גנבו ממורגות ולשמור על השמש והירח. לאחר שמורגות' הושלך אל מעבר לעולם דרך "דלת הירח", הופקד אארנדיל על שמירתה, למען לא ינסה מורגות' להשתחרר שוב.
בנבואת מנדוס השנייה המתארת את נאמר כי אארנדיל יחזור מהשמיים על אהבת השמש והירח שמלקור יהרוס, ויילחם בדגור דגורת, קרב אחרית הימים.
אזכור מאוחר

בילבו בגינס, בעת שהותו בריוונדל כתב את "שירו של אארנדיל", אשר הושמע בריבנדל, ביתו של בנו של אארנדיל, אלרונד.
ראו גם

משפחת אלרונד
ארנדל - כוכב הנקרא על שם הדמות
| הלגנדריום של טולקין: עולם הפנטזיה של ג'>  ר. ר. טולקין |
| --- | --- | --- |
| ספרים | ראשית הימים והעידן הראשון: הסילמריליון (שלושת הסיפורים הגדולים: ילדי הורין • מפלת גונדולין • סיפורם של ברן ולות'יין)  העידן השני: סיפורים שלא נשלמו  העידן השלישי: ההוביט • שר הטבעות  כרכים נוספים: הרפתקאות תום בומבדיל • עץ ועלה • תולדות הארץ התיכונה |  |
| עיבודים קולנועיים וטלוויזיוניים | ההוביט (1977) • שר הטבעות (1978) • שיבת המלך (1980) • המצוד אחר גולום • ניצוץ של תקווה • טרילוגיית שר הטבעות (אחוות הטבעת • שני הצריחים • שיבת המלך) • טרילוגיית ההוביט (מסע בלתי צפוי • מפלתו של סמאוג • קרב חמשת הצבאות) • שר הטבעות: טבעות הכוח • סדרת הטלוויזיה "ההוביטים" • שר הטבעות: מלחמת הרוהירים |  |
| דמויות | אאומר • אאורל • אארנדיל • אורוון • אזוג • אילובטר • איסילדור • אלרונד (משפחת אלרונד) • אראגורן • ארוון • בולג • בורומיר • בילבו בגינס • בלג קותליון • ברד הקשת • ברן • גולום • גיל גלד • גילדור • גימלי • גלדור הגבוה • גלדריאל • גנדלף • הואור • הורין תליון • טואור • טורין טורמבר • לגולאס • מורגות' • מורוון אלדוון • מיגלין • מים הגמד • מריאדוק ברנדיבאק • נאזגול • ניינור ניניאל • סאורון (העין) • סארומן • סמאוג • סמוויז גמג'י • פינגולפין • פינווה • פינרוד • פרגרין טוק • פרודו בגינס • פרמיר • קירדן • רדגסט • תאודן • תום בומבדיל • תורין צינת-אלון • תינגול סיעות העלפים: האברי • האלדר • הנולדור • הטלרי • הסינדר |  |
| מקומות | מקומות כלליים: אאה • אמן • ארדה • הארץ התיכונה • הארצות הדרומיות • בלריאנד • ולינור • ים בלגירארץ ר'ון • ימת ר'ון •   מהעידן הראשון: ממלכות הארץ התיכונה • ההרים הכחולים • הימרינג • אנפאוגלית • היתלום • אנגבנד • הלקרקסה (שלוש ממלכות העלפים: גונדולין • דוריאת • נרגותרונד) מהעידן השני והשלישי: נומנור • גונדור • ארנור • מינס טירית • מורדור • ים נורנן • רוהן (רשימת מלכים) • מוריה (קהזד דום) • לות'לוריין • ריוונדל • הפלך • ארבור • יער-אופל • קירית אונגול • מיתלונד • אוסגיליאת • ברד דור |  |
| יצורים אגדיים וגזעים | אורק • אדם (אדין • דונאדין) • עלפים • גמד • דרקון • הוביט • וארג • ולאר • מיאר (איסטרי) • בלרוג |  |
| קרבות | מהעידן הראשון: מלחמות בלריאנד (דגור-נואין-גיליאת • דגור אגלרב • דגור ברגולך • נירנית ארנוידיאד • מלחמת החרון) מהעידן השני: מלחמת הברית האחרונה מהעידן השלישי: האסון בשדות הסיפנים • קרב חמשת הצבאות • מלחמת הטבעת (קרב שדות הפלנור) |  |
| שפות | קווניה • סינדרין • הלשון השחורה |  |
| שונות | מושגים • מושגים בארץ התיכונה • המועצה הלבנה • הברית האחרונה • טבעות הכוח • מיתריל • פלנטיר • תורין ושותפיו • Into the West  • כריסטופר טולקין • טולקין (סרט) • השיר האחרון של בילבו |  |
אדריאן בולט

| --- | --- |

 לידה:  8 באפריל 1889 צ'סטר, הממלכה המאוחדת 
 פטירה:  22 בפברואר 1983 (בגיל 93) לונדון, הממלכה המאוחדת 
 שם לידה:  Adrian Cedric Boult 
 מוקד פעילות:  הממלכה המאוחדת 
 מקום לימודים:  בית הספר וסטמינסטר, כרייסט צ'רץ', בית הספר הגבוה למוזיקה ולתיאטרון בלייפציג 
 סוגה:  מוזיקה קלאסית 
 שפה מועדפת:  אנגלית 
 חברת תקליטים:  דקה רקורדס 
 בן או בת זוג:  Ann Mary Grace Bowles (1933–?) 
 פרסים והוקרה:  מדליית הזהב של החברה הפילהרמונית המלכותית (1944)  דוקטור לשם כבוד מהקולג' המלכותי למוזיקה (1982)  Knight Bachelor  מסדר עמיתי הכבוד 
 פרופיל ב-IMDb
 
סר אדריאן סדריק בולט (באנגלית: Adrian Cedric Boult;‏ 8 באפריל 1889 - 22 בפברואר 1983) היה מנצח אנגלי.
אולם אדריאן בולט

בבניין הקונסרבטוריון בברמינגהם, אנגליה (שלוחה של אוניברסיטת מרכז אנגליה) נמצא "אולם אדריאן בולט", מקום להופעות תלמידי הקונסרבטוריון וקונצרטים אחרים, בעיקר ג'אז ומוזיקת עולם.
אומץ תחת אש

| --- | --- |

כרזת הסרט בארצות הברית
 מבוסס על:  על הספר "אומץ תחת אש" מאת פטריק שיין דאנקן
 בימוי:  אדוארד זוויק 
 הופק בידי:  ג'ון דייוויס ג'זף מ. סינגר   דייוויד ט. פרינדלי
 תסריט:  פטריק שין דאנקן 
 עריכה:  סטיבן רוזנבלום 
 שחקנים ראשיים:  דנזל וושינגטון מג ראיין שון אסטין לו דיאמונד פיליפס סקוט גלן סת' גיליאם מאט דיימון מייקל מוריארטי
 מוזיקה:  ג'יימס הורנר 
 צילום:  רוג'ר דיקינס 
 מדינה:  ארצות הברית 
 חברת הפקה:  Davis Entertainment, פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 12 ביולי 1996
 משך הקרנה:  116 דק' 
 שפת הסרט:  אנגלית 
 סוגה:  סרט מלחמה, סרט פעולה, סרט בלשי, סרט פלאשבק, סרט דרמה, סרט מתח 
 תקציב:  46 מיליון דולר
 הכנסות:  100.9 מיליון דולר
 הכנסות באתר מוג'ו:   courageunderfire
 דף הסרט ב־IMDb
 
אומץ תחת אש (באנגלית: Courage Under Fire) הוא סרט מתח ופעולה אמריקאי משנת 1996, בכיכובם של דנזל וושינגטון, מג ראיין, שון אסטין, לו דיאמונד פיליפס, סקוט גלן, סת' גיליאם, מאט דיימון, מייקל מוריארטי. הסרט מבוסס על ספר שכתב פטריק שיין דאנקן.
תקציר העלילה

על קולונל נאט סרלינג (דנזל וושינגטון), קצין ריינג'רס ושריון בצבא ארצות הברית אשר פיקד על גדוד טנקים במלחמת המפרץ, הוטל לחקור את נסיבות מותה של קפטן קרן ואלדן (מג ראיין), טייסת מסוקים במלחמת המפרץ. ואלדן וצוותה נשלחו לחלץ כוח חיילים שהותקף. המסוק התרסק וואלדן וצוותה נדרשו להדוף את חיילי הצבא העיראקי עד שחולצו. במהלך החילוץ נהרגה ואלדן. מפקדה המליץ עליה למדליית הכבוד, אך כדי שהמלצה זו תאושר סרלינג חייב לגלות את האמת שמסתירים חייליה ששרדו את הקרב. אם יתברר שאכן פעלה בגבורה יוענק לה, לאחר מותה, העיטור. סרלינג עצמו רדוף בשל תקרית בשדה הקרב, במהלכה הורה לפתוח באש על כוח שריון לא מזוהה. לאחר מעשה התברר שירה על אנשיו, וחלקם נהרגו. בהמשך התעשת סרלינג ופיקד באומץ על אנשיו עד להשלמת המשימה. על מעשיו עוטר בכוכב הכסף.
הערות שוליים

↑  מרב יודילוביץ', אדוארד זוויק יבקר בישראל, באתר ynet, 28 בדצמבר 2008.
↑  הספר "אומץ תחת אש", באתר "סימניה".
| --- | --- |
בקרת זהויות :  MusicBrainz work: 4bae1bcd-94dc-49ff-933d-9694fd1c2716
אדוארדו אלשטיין

| --- | --- |

 לידה:  26 בינואר 1960 (בן 64) בואנוס איירס, ארגנטינה 
 מדינה:  ארגנטינה 
 השכלה:  התיכון הלאומי של בואנוס איירס 
 
אדוארדו אלשטיין (בספרדית: Eduardo Elsztain; נולד ב-26 בינואר 1960) הוא איש עסקים יהודי, שנולד ומתגורר בבואנוס איירס, ארגנטינה. בעל שליטה במספר פעילויות עסקיות באמריקה הלטינית, ישראל וארצות הברית.
חיים אישיים

אלשטיין נולד למשפחה יהודית חילונית בבואנוס איירס, ארגנטינה במהלך השנים הוא חזר בתשובה. סבו ברח מהבולשביקים בשנת ה'תרע"ז 1917 מברית המועצות אחרי המהפכה הקומוניסטית לארגנטינה. סבו ואביו היו יזמי נדל"ן אשר במרוצת השנים צברו נכסי מקרקעין רבים בארגנטינה. אלשטיין נשוי ואב ל-4 ילדים.
פעילות עסקית > בארגנטינה

אלשטיין הוא הבעלים של IRSA, שנחשבת לחברת הנדל"ן הגדולה בארגנטינה לפי היקף נכסים. החברה נסחרת בבורסת ניו יורק ובבורסת בואנוס איירס. בבעלות החברה עשרות מרכזי קניות, בנייני משרדים, בתי מלון, ונכסי מקרקעין למגורים. בשנים האחרונות החברה התרחבה גם להשקעות בשוק הנדל"ן בארצות הברית, ומחזיקה כיום בין היתר את בניין הליפסטיק במנהטן, ניו יורק, ובנכסים נוספים של מלונות ומשרדים. בבואנוס איירס החברה יזמה, בין השאר, את בנייתו של קניון "אבאסטו" ובו ממוקם סניף מקדונלד'ס הכשר היחיד בעולם מחוץ לישראל.
אלשטיין משמש כיו"ר ובעלים של חברת Cresud, אחת מהחברות החקלאיות הגדולות ביותר בדרום אמריקה. נסחרת בבורסת ניו יורק ובבורסת בואנוס איירס. על פי גרינפייס, חברת Cresud אחראית לכריתת 1.2 מיליון דונם עצים ביערות גראן צ'אקו. אלשטיין משמש גם יו"ר ובעל המניות הפרטי הגדול של הבנק Hipotecario, אחד מהבנקים המסחריים הגדולים ביותר בארגנטינה המתמחה במשכנתאות ופעיל בתחומי הבנקאות הפרטית והעסקית.
אלשטיין משמש כנשיא ובעל מניות במפעל הכרייה האוסטרלית Austral Gold Limited שבארגנטינה. החברה כורה כסף וזהב במדינת צ'ילה. ב-2013, המפעל העמיק את השקעותיו בכרייה לשתי חברות משאבי חיפוש נוספות: חברת Argentex Mining Corporation וחברת Goldrock Mines Corp.
פעילות עסקית > בישראל

אלשטיין הוא יו"ר איי די בי, השקעות דיסקונט, נכסים ובנין וחברות נוספות. כמו כן הוא משמש כדירקטור בחלק מחברות הבת של הקבוצה כדוגמת אלרון.
פעילותו העסקית של אלשטיין בישראל החלה בשנת 2013 כאשר ניסה לסייע בהצלת קונצרן איי די בי אשר נשלט באותו הזמן על ידי נוחי דנקנר, לצורך כך הזרים אלשטיין מיידית 100 מיליון שקלים לסיוע בכיסוי התחייבויות של החברה אשר הייתה במצוקת נזילות חמורה עקב שלילת גישה למקורות כספיים של הגופים הפיננסים בישראל. מצב חמור זה נבע מתקופה ארוכה של השקעות כושלות והפסדים כבדים.
בשנת 2013, לאחר מאבק משפטי עם נוחי דנקנר (שתחילה היה שותפו), הצליחו אלשטיין ושותפו מוטי בן משה לרכוש את קונצרן אי די בי חברה לפיתוח שנקלע לקשיים. התאגיד מחזיק בפירמידת שליטה הכוללת מספר חברות מרכזיות במשק הישראלי, כגון סלקום, כלל ביטוח, השקעות דיסקונט (דסק"ש), נכסים ובניין, מהדרין,  אלרון תעשייה אלקטרונית.
בשנת 2014 לאחר חוסר הסכמה על דרך ניהול החברה, רכש אלשטיין את חלקו של מוטי בן משה בחברה, מאז, הפך אלשטיין לבעל השליטה היחיד בחברה. סך הזרמת ההון הכוללת של אלשטיין לחברה הגיע בסופו של דבר לכמעט שלושה מיליארד שקלים. מיד לאחר רכישת חלקו של בן משה, נערכו שינויים רבים בחברה על מנת להבריאה מבחינה פיננסית, מאמצים שהחלו לשאת פרי בשנים 2015 ו-2016, בין היתר הדבר בא לידי ביטוי בהעלאות דירוגי האשראי לחברת איי די בי כמו גם לחברת השקעות דיסקונט על ידי חברות דירוג האשראי השונות.
אלשטיין הקים את אכסניית התיירים בארגנטינה "בית יעקב", המוכרת למוצ'ילרים הישראלים.
אלשטיין חבר בפורום הכלכלי העולמי.
משמש כסגן נשיא הקונגרס היהודי העולמי.
אלשטיין כיהן כנשיא מוסדות חב"ד בארגנטינה, ונחשב לאחד מחסידי התנועה הבולטים בדרום אמריקה.
איש העסקים מייקל שטיינהרדט, אחד מעשירי יהודי אמריקה, השקיע ביחד עם אלשטיין באמריקה הלטינית. לשניים יש מערכת יחסים הדוקה רבת שנים בהן שתפו פעולה גם במאמצים פילנתרופיים כמו הלל ופרויקט תגלית.
איש העסקים אדגר ברונפמן (האב) השקיע יחד עם אלשטיין באמריקה הלטינית, והשניים שיתפו פעולה בארגוני צדקה שונים ופעילות משותפת בקונגרס היהודי העולמי.
פעילות פילנתרופית

אדוארדו אלשטיין ייסד מספר פרויקטים ותוכניות חברתיות בינלאומיות.
אלשטיין משמש כיו"ר של הקרן הפילנתרופית Foundation IRSA אשר פועלת לקידום חינוך בקרב ילדים ומשפחות. התוכנית מספקת ללא עלות מחשוב וטכנולוגיה לצעירים מיעוטי יכולת, במטרה לסייע להם לפתח כישורים מדעיים, אמנותיים וחברתיים. בנוסף, הקימה הקרן את מוזיאון הילדים בבואנוס איירס Abasto.
אלשטיין סייע להקמת ארגון Endeavor הפועל בארצות הברית ובאמריקה הלטינית ומסייע ליזמים צעירים בקידום ופיתוח צמיחה כלכלית.
דרכו הפילנתרופית של אלשטיין הושפעה לדבריו מפגישתו עם הרבי מלובביץ' אשר העניק לו שני דולרים, במקום אחד: 'דולר אחד בשביל ההצלחה שלך, ודולר אחד שתיתן למישהו שצריך יותר ממך'. כדברי הרב.
אלשטיין תומך בפרויקט תגלית, מיזם שמטרתו לחזק את הקשר בין צעירי התפוצות לישראל. בנוסף אלשטיין ידוע כתומך של ארגון הִלֵל - המרכז לחיים יהודיים בקמפוס.
ראו גם

איי די בי חברה לאחזקות
אי די בי חברה לפיתוח
השקעות דיסקונט
הריכוזיות במשק הישראלי
הערות שוליים

↑   חגי עמית, מיהו אדוארדו אלשטיין והאם הוא חבל ההצלה של נוחי דנקנר?, באתר TheMarker‏, 14 ביוני 2013
↑  "This Israeli Supermarket Chain May Be Abetting Rain Forest Devastation to Get Cheap Meat". Haaretz (באנגלית). 2019-08-27. נבדק ב-2019-09-02.
↑  יואב כהן, המיליארדר אדוארדו אלשטיין ישקיע בגנדן 25 מיליון דולר תמורת 10%, באתר ביזפורטל, 22 בספטמבר 2012
↑  טלי מורנו, אלשטיין: "השינוי המרכזי ב-IDB יהיה בניהול – נצמצם עלויות, נפחית את מספר המנהלים", ערוץ 10, 16.09.13.
↑  טלי ציפורי, אפרת פרץ, אלה לוי -וינרב, ‏והמשפחתון ו אדוארדו אלשטיין, באתר גלובס, 19 בדצמבר 2013
↑  עומרי כהן, ‏S&P מעלות העלתה את דירוגי החוב של אי.די.בי ודסק"ש, באתר גלובס, 27 בפברואר 2017
↑  טלי ציפורי, ‏10 עובדות על איש העסקים המסתורי אדוארדו אלשטיין, באתר גלובס, 21 בספטמבר 2012
↑  עופר פטרסבורג, "7 ימים", המספריים של אדוארדו, באתר ynet, 13 בדצמבר 2013
↑  ישראל כהן, אדוארדו אלשטיין - המציל של דנקנר • פרופיל מיוחד, כיכר השבת, 09.06.13.
אוניברסיטת קונסטנטינופול

| --- | --- |

בית הספר לפילוסופיה (קטע מקודקס מ-1415)
 אוניברסיטה
 תקופת הפעילות:  425–הווה (כ־1,599 שנים) 
 מייסדים:  תאודוסיוס השני, קיסר האימפריה הביזנטית 
 מיקום
 מדינה:  האימפריה הביזנטית האימפריה הביזנטית
 קואורדינטות:  41°00′44″N 28°58′34″E﻿ / ﻿41.01224°N 28.976018°E﻿ / 41.01224; 28.976018
  (למפת איסטנבול מוגדלת) אוניברסיטת קונסטנטינופול(למפת איסטנבול רגילה) אוניברסיטת קונסטנטינופול
 
אוניברסיטת קונסטנטינופול (ביוונית: Πανδιδακτήριον, פאנדידקטריון; מילולית: "הוראה כוללת") הייתה מוסד להשכלה גבוהה שהתקיים באימפריה הביזנטית, בחסות קיסרית, משנת 425 ועד כיבוש קונסטנטינופול על ידי צבא האימפריה העות'מאנית ב-1453. מטרת המוסד הייתה הכשרת פקידים לבירוקרטיה האימפריאלית ואנשי מינהל חילוניים לכנסייה (עד 1204 המוסד לא היה מוסד דתי, לא לימד תאולוגיה ולא עסק בהכשרת כמורה).
תולדות האוניברסיטה

את האוניברסיטה יסד הקיסר תאודוסיוס השני כמוסד לימודי גבוה בבירת האימפריה, קונסטנטינופול. החברה הביזטית הייתה חברה בעלת רמה גבוהה של אוריינות, הן בקרב גברים והן בקרב נשים, והעריכה השכלה וידע, כמורשת יוון העתיקה. עוד לפני הקמת האוניברסיטה הממלכתית התקיימו בעיר לימודים ברמה גבוהה בבתי ספר עצמאיים וחלק המשיכו להתקיים גם במקביל אליה (בפרט בית הספר לפילוסופיה של המגנאורה (Μαγναύρα), בסמוך לכנסיית האגיה סופיה). עם הקמת האוניברסיטה היו בה 31 מסלולי לימוד במקצועות כגון משפטים, פילוסופיה, רפואה, אריתמטיקה, גאומטריה, אסטרונומיה, מוזיקה, רטוריקה ועוד. 15 מסלולים נלמדו ביוונית ו-16 בלטינית. לימודי הפילוסופיה במוסד שימרו למעשה את המסורת האפלטונית (והנאו-אפלטונית) והאריסטוטלית למשך אלף שנות ימי הביניים עד לרנסאנס.
במשך השנים שקעה האוניברסיטה עד שב-1045 פתח קונסטנטינוס התשיעי מונומכוס, קיסר האימפריה הביזנטית מחדש את האוניברסיטה ובפרט ייסד את בית הספר למשפטים (Διδασκαλεῖον τῶν Νόμων), מאורע אשר מסמל את הפיכתו של מקצוע המשפט לתחום נפרד ועצמאי באימפריה, זניחה מסוימת של המשפט הרומי וחזרה מוחלטת אל אופיים של החוקים היוונים המסורתיים. בתקופה זו הונחו היסודות לתקופת הזוהר של המשפט הביזנטי, משפט אשר ישפיע רבות על המערב ובעיקר על איטליה בסוף ימיה של האימפריה.
בשנת 1204 נכבשה קונסטנטינופול על ידי הצלבנים הלטינים (קתולים) במסגרת מסע הצלב הרביעי, אשר הקימו את האימפריה הלטינית. האוניברסיטה שינתה את פניה והפכה למוסד בשירות הכנסייה, להכשרת כמורה ולימודי תאולוגיה. עם כיבוש קונסטנטינופול על ידי צבא האימפריה העות'מאנית ב-1453 באה האוניברסיטה אל קיצה. המלטותם של אנשי האוניברסיטה לכיוון איטליה עקב כך, יחד עם כתבי יד שהצליחו להציל מספרייתה, היו זרז להתפתחות הרנסאנס.
אומץ (מפלגה)

| --- | --- |

 מדינה:  ישראל 
 מנהיגים:  יגאל הורביץ
 תקופת הפעילות:  1983–1988 (כ־5 שנים) 
 כנסות:  11
 ממשלות:  21, 22
 אותיות:  יש
 שיא כוחה:  מנדט אחד
 שפל כוחה:  מנדט אחד
 נוצרה מתוך:  תל"ם
 התמזגה לתוך:  הליכוד
 מיקום במפה הפוליטית:  ימין 
 
אומץ (שם מלא - אומץ להבראת המשק) הייתה מפלגה שהוקמה על ידי יגאל הורביץ לקראת הבחירות לכנסת האחת עשרה ב-1984.
לאחר שפרש מהליכוד בשנת 1981 הקים הורביץ את "רפ"י-הרשימה הממלכתית", שבהמשך הצטרפה לתל"ם, מטעמה נבחר לכנסת העשירית. בשנת 1983 פרש הורביץ מתל"ם והקים מחדש את רפ"י ששינתה את שמה ל"אומץ" לקראת הבחירות לכנסת האחת עשרה.
מצע המפלגה קרא למינויו של יגאל הורוביץ לשר האוצר הדוגל במדיניות של קיצוץ נכבד בהוצאה הציבורית. מבחינה מדינית-ביטחונית הייתה זו מפלגה בעלת קו ניצי אך דוגלת בהקמת ממשלת אחדות לאומית מערך-ליכוד.
בבחירות לכנסת ה-11 התמודדה אומץ כאשר יגאל הורוביץ מוצב במקום הראשון, זלמן שובל במקום השני ויצחק סלוקי במקום השלישי. אומץ, זכתה בסופו של דבר, במנדט אחד בלבד, והורביץ אשר נבחר לנציגה היחיד בכנסת, הצטרף לממשלת האחדות הלאומית שהוקמה לאחר הבחירות כשר בלי תיק. למרות היותו סיעת יחיד כוחו היה רב יותר עקב תמיכתה במערך שהיה תלוי בכל קול של תומכיו בנושאי ממשלת האחדות. ב-1986, בזמן פרשת קו 300 נחתם הסכם חשאי בין אומץ והליכוד שבו נאמר שהורוביץ לא יתמוך בניסיון המערך להפר את הסכם הרוטציה ובתמורה ישוריין לו ולזלמן שובל מקום ברשימת הליכוד לכנסת הבאה (ה-12). אכן, אחר הבחירות, היו שני אישים אלו ברשימת הליכוד.
לאחר הכנסת ה-12 המפלגה לא התמודדה שוב בבחירות, ונמחקה מהמפה הפוליטית.
נציגי אומץ בכנסת > הכנסת ה-11 (1984)

1 מנדטים: יגאל הורוביץ
נציגי אומץ בכנסת > הכנסת ה-12 (1988) במסגרת הליכוד

1 מנדטים: יגאל הורוביץ
אב

ערך זה עוסק בחודש בלוח העברי. אם התכוונתם למשמעות אחרת, ראו .
אָב (מאכדית: abu), הוא חודש בלוח הבבלי ובלוח העברי, החמישי במספר לפי המסורת המקראית והאחד-עשר לפי המסורת החז"לית. חודש זה חל בשיא הקיץ בארץ ישראל. בלוח המקדוני העתיק (אנ') החודש המקביל לחודש אב הוא חודש לוֹאוֹס.
חודש אב הוא תמיד חודש מלא בן 30 ימים. ראש חודש אב חל בימים שני, רביעי, שישי או שבת.
שמות וסמלי החודש

שמו של החודש הובא, כשמות שאר החודשים, מגלות בבל. מקורו במילה האכדית אַבּוּ (קנים). על פי החוקרים, בחודש זה נהגו לקצור את הקנים לצרכים שונים. גם בבית המקדש היה חודש אב מסמן את סוף הזמן בו כרתו עצים לצורך המערכה שעל המזבח (תלמוד בבלי, מסכת בבא בתרא, דף קכ"א, עמוד א'). בבבלית פירוש השם הוא אש, וזוהי משמעות נוספת לשם החודש, לפיה הוא נקרא על שום החום הכבד השורר בתקופה זו של השנה.
חודש אב מכונה גם "מְנַחֵם אָב", משום הבקשה לנחמה על כך שחודש זה נחשב כחודש הפורענות והאבלות בלוח העברי, ששיאן חורבן בית המקדש בתשעה באב. כינוי זה מקורו במאה ה-16 כ"מנחם" בלבד, כשמו של המשיח לפי חלק מהדעות. איחוד שני השמות מופיע החל מהמאה ה-18.
במשנה נאמר עליו: "משנכנס אב, ממעטין בשמחה" (משנה, מסכת תענית, פרק ד', משנה ו').
במסורת היהודית, מזלו של החודש הוא מזל אריה. מזל זה נקשר במסורת בעם ישראל, שעליו נאמר בברכת בלעם: "הן עם כלביא יקום וכארי יתנשא". קישור זה בא לרמז שלמרות הגזרות והצרות יקום העם מן החורבן ויצעד לגאולה. לפי ברייתא דמזלות, לדעת חכמי הגוים בחודש אב נברא העולם. בלוח השנה במגילות קומראן מזל אב הוא מזל בתולה.
מועדים עיקריים

י"ז בתמוז עד תשעה באב – ימי בין המצרים, ימי אבל שמצוינים לזכר חורבן בית המקדש הראשון והשני, ואחר כך גם לזכר כל הסבל היהודי בגלות.
ראש חודש אב עד תשעה באב – תשעת הימים שנוהגים בהם מקצת מנהגי אבלות ונהוג בימים אלו שלא לאכול בשר, לא לשתות יין ולא לערוך שמחות.
שבת פרשת דברים, השבת שלפני תשעה באב – שבת חזון, על שם ההפטרה.
צום תשעה באב – יום תענית לזכר חורבן בית המקדש הראשון והשני.
שבת פרשת ואתחנן, השבת שלאחר תשעה באב – שבת נחמו, על שם ההפטרה.
ט"ו באב – בתקופת המקרא והמשנה, וכן בימי בית שני, היו בנות ירושלים יוצאות ומחוללות בכרמים "בכלי לבן שאולים, שלא לבייש את מי שאין לו", והבחורים נהגו לבחור מתוכן את בנות-זוגם. התחדש בישראל כ"חג האהבה".
מאורעות היסטוריים

ז' באב ה'רנ"ב – היום האחרון בגירוש ספרד בו הורשה ליהודים להישאר בתחום כתר קסטיליה וכתר אראגון בלי להמיר את דתם
כ' באב ה'רנ"ב – הפלגת שלשת אוניות המסע של כריסטופר קולומבוס מערבה "לעבר הודו"
ט' באב ה'תרע"ד – גרמניה הכריזה מלחמה על רוסיה, ובכך נפתחה רשמית מלחמת העולם הראשונה. (על כך בזכרונות הסופר "שלום עליכם" מאת יצחק דב ברקוביץ)
י"ז באב עד כ"ג באב ה'תרפ"ט – פרעות תרפ"ט
מאורעות היסטוריים > בתקופת השואה

ז' באב ה'תרצ"ז – פתיחת מחנה ההשמדה בוכנוולד
ט"ז באב ה'ת"ש – התנקשות בליאון טרוצקי ורציחתו
ד' באב ה'תש"א – המלחין רבי בן ציון הלברשטאם האדמו"ר מבאבוב נרצח בידי הנאצים
כ"ב באב ה'תש"א – הקמת גיטו קובנה בליטא, הקמת מחנה דרנסי בצרפת, הפסקת "הריגות החמלה" של חולים בידי הנאציים בעקבות לחץ ציבורי
א' באב ה'תש"ב – תחילת גירוש יהודי הולנד אל מותם במזרח
ט' באב ה'תש"ב – תחילת המתה בגז במחנה ההשמדה טרבלינקה, רצח 8,000 יהודי ראדום הנשלחים לטרבלינקה
כ"ב באב ה'תש"ב – יאנוש קורצ'אק נשלח עם תלמידיו למחנה ההשמדה טרבלינקה שם כנראה רוצחים אותם עוד באותו היום
א' באב ה'תש"ג – המרד בטרבלינקה
ט"ו באב ה'תש"ג – תחילת חיסול גיטו ביאליסטוק ופרוץ מרד היהודים שם
ג' באב ה'תש"ד – שחרור מחנה מיידנק ליד לובלין בידי הסובייטים
כ' באב ה'תש"ד – חיסול גטו לודז'
מאורעות היסטוריים > עם קום המדינה ואחרי כן

א' באב ה'תש"ז – הגעת אניית המעפילים אקסודוס
י"ב באב ה'תש"ז – הבריטים מעלים לגרדום לוחמי אצ"ל שנתפסו בעת הפריצה לכלא עכו
י"ג באב ה'תש"ז – האצ"ל בנקמה תולה שני סרג'נטים בריטיים
י"א באב ה'תש"ח – נוסד קיבוץ נתיב הל"ה
י"ג באב ה'תש"ח – שטרות כסף ראשונים של מדינת ישראל מודפסים בידי בנק אנגלו-פלשתינה
ט"ו באב ה'תש"ח – נוסד קיבוץ יפתח
כ"א באב ה'תשי"ב – רצח המנהיגות היהודית – הרוגי המלכות בברית המועצות
כ"ב באב ה'תשס"ב – הפיגוע במנזה – באוניברסיטה העברית שבהר הצופים
י' באב ה'תשס"ה – תחילת תוכנית ההתנתקות ופינוי גוש קטיף
ט"ז בתמוז – כ' באב ה'תשס"ו – מלחמת לבנון השנייה
י' בתמוז – ל' באב ה'תשע"ד – מבצע צוק איתן